
Hogyan éltük túl 1993-at? 


Mit kellett 1993-ban túlélni? 

A világgazdasági válságot, 
különös tekintettel vén konti- 
nensünkre, melyet a regi- 
onális politikai érdekek sok 
iparágnak a túléléshez kicsi 
piaci méretre szaggatnak. 

Németország a háború 
utáni legsúlyosabb gazdasági 
recesszióját, amely a Monta- 
nát különösen érinti, lévén 
legnagyobb exportpiaca. 

A magyar gazdasági hely- 
zetet, amelyhez nem kell kü- 
lönösebb kommentárt fűzni. 

Végül a multik agresszív 
árdömpingjét, amellyel 
egyetlen helyi cég sem bír 
versenyezni. 


Egy satu - egy faszög 


A Montana az adott hely- 
zetben a következőket tette. 

Feldarabolta a céget tevé- 
kenységi területenként önálló 
üzleti egységekre, kft.-kre, 
amelyeknek maguknak kel- 
lett megélniük központi vagy 
egymástól kapott szubvenció 
nélkül. Vége a pálmaház 
effektusnak, a természetes 
környezethez kellett alkal- 
mazkodni. 

Kristálytiszta felelősség- 
rendszert alakított ki, ahol az 
egy satu - egy faszög elv 
szerint mindenkiről azonnal 
tudni lehetett, miért felelős és 
miért nem. 

A hevenyészve össszetá- 
kolt de meglehetős pontos- 
sággal működő kontrolling és 
vezetői információs rendszer 
a fenti keretek közötti fejle- 
ményeket könyörtelenül kö- 
vette. Nem lehetett senkinek 
többé a tükröt átkozni, ha a 
képe volt ferde. 


És íme, egy kivétellel az 
összes részleg bizonyítani 
tudta életképességét. Az 
átkísérletezett éjszakák, a 
hajnali kiszállások, az átköny- 
velt és DTP-zett hétvégék, a 
galambürülékes tetőkön 
mászkálások meghozták az 
eredményüket. 

Amíg Pesten folyt a kínzó, 
sziszifuszi munka az új struk- 
túra kialakításához, Mün- 
chen szinte felügyelet nélkül 
tartotta a frontot, Szeged 
pedig megtöbbszörözte a 
forgalmát. 


Szövetségesek 


Világos volt, hogy azigazán 
nagy tendereken nem va- 
gyunk képesek egyedül in- 
dulni. A rendőrségi tenderen, 
hogy egy hazai cég még csak 
el se gondolkozzon, hogy 
megpróbálja, kikötötték a 
fővállalkozónak a minimum 
egy milliárd dolláros évi 
forgalmat. Képzeletben szinte 
mindenkin végigszánkáz- 
tunk, amíg az EDS mellett 
döntöttünk. Elég nagy nem- 
zetközileg ahhoz, hogy nyer- 
jen, és elég kicsi Magyar- 
országon ahhoz, hogy ne 
szorítson ki bennünket. És 
egyike lettünk a három nyer- 
tesnek. A megoldás a körül- 
mények között műszaki bra- 
vúrnak számít. Mesterséges 
intelligencia nagy kiterjedésű 
hálózaton olyan rendőrök- 
nek, akik közül sokan éle- 
tükben először fogtak számí- 
tógépet. Életünk legnagyobb 
bókját kaptuk a HiSecen, 
amikor egy sokmilliárdos 
multi komoly ellenfélnek 
nevezett bennünket. A 76 fős 


kelet-európai cégecskét. 
Tudom, hogy nem úgy gon- 
dolta, de mégis... 


Hol van rés? 


E sorok írója bekérette a 
cégbíróságról egynémely 
konkurrens 1992-es mérlegét. 
Bizony néhol öt-, egy három- 
betűs multinál bő hatjegyű 
szám látszott a vonal alatt — 
negatív előjellel. Mi nem 
tudunk veszteséggel dolgoz- 
ni és piacot venni. Mert nincs 
miből. Mi csak azt tudjuk a 
hónap végén kiosztani, amit a 
hónap közben megtermel- 
tünk. Nekünk vagy be kell 
állni a nagyok mögé, vagy 
piaci réseket kell találnunk. 

És találtunk. A műholdas 
adatkommunikációban a 
Montana negyedik lett egész 
Európában, hub nélkül. Ami- 
kor pedig naivitásunk miatt a 
sajt már kiesett a csőrünkből, 
röptében kaptuk el újból, és 
nem is akárhogyan. Nehéz 
dollármilliók folynak be a 
vállalkozásba. Egyike lettünk 
azoknak, akik kockázati tőkét 
tudtak bevonni az országba. 
A Holding elkezdett mint 
holding működni. 

Nem építettünk viszont 
birodalmat, feladtuk pán- 
kelet-európai ambícióinkat, 
nem erőltettük mindenáron a 
növekedést, nem csináltunk 
luftballonprojekteket, nem 
folytunk a csapból tízmilli- 
ókért, nem lettünk pártvál- 
lalat és nem kértünk egy fillér 
állami szubvenciót sem. 

Így éltük túl 1993-at. 


Vadász Pál 


Hirek az informatika világából 


Banyan 


A Banyan bejelentette az 
"Intelligent Messagint Inter- 
face for UNIX" (Imiu) nevű 
termékét, mely heterogén 
UNIX és PC környezettel 
rendelkező ügyfelek számára 
teszi lehetővé egy egységes 
Messaging System kialakí- 
tását. 

3Com 


A karácsonyi nagybevásár- 
lás a 3Comnál sem maradt el. 
104 millió dollárért megvá- 
sárolta a Synertics Inc.-t, 
melynek termékeit már 1991 
óta viszonteladóként forgal- 
mazza. A Synertics a 100 
Mbps-s FDDI technológiá- 
járól vált híressé. 


HP 


A várakozásoknak megfe- 
lelően mégis részt kér magá- 
nak a Taligent "tortából" a HP. 
Egy új emisszió keretében 
1590-os részesedést szerzett 
az objekt orientált rendszer- 
szoftver fejlesztésére az IBM 
és Apple által 1992 márciusá- 
ban alapított cégben. 


Immár széles körben is- 
mert az utóbbi idők egyik 
legfontosabb, egyben leg- 
munkaigényesebb tende- 
rének végeredménye: az 
Olivetti, a Data General és 
az EDS szállíthatja (majd) 
az ország 150 rendőrkapi- 


tánysági — informatikai 
rendszerét. Három világ- 
cég - Magyarországon. 


Am Budai Attila rendőr 
alezredes, az ORFK rend- 
szerfejlesztési osztályának 
vezetője, a projekt műszaki 
koordinátora erről így 
beszél: 


- Nagy tőkeerejű, kellő 
rendőrségi referenciákkal 
rendelkező, multinacionális 
cégeket hívtunk meg. Kardi- 
nális fontosságú e beruházás 
szakmai és szervezési biz- 
tonsága. De: sokvállalkozós 
munkáról van szó. A szakér- 
telem lehet külföldi, de a 
munkát helyben és helyisme- 
rettel kell elvégezni, vagyis 
meghatározó a magyar vállal- 
kozói szféra. 

Budai úr szavai mindenek- 
előtt azt jelentették, hogy a 
cégeknek kellő mértékben 
jelen kell lenniük Magyaror- 
szágon, vagy közvetlenül, 
vagy képviselőik által (ame- 
lyekért a tenderkiírás szerint— 
mint ismert — a többi között 
anyagi garanciát kellett vállal- 
niuk; ez volt az egyik tényező, 
amely meghatározta a rajtvo- 
nalon sorakozó cégek 11-es 
létszámát). Erdekes, hogy 
alkalmanként az anyagi 
támogatás kölcsönös volt: 
például az EDS anyagi erejére 
támaszkodó Montana anyagi 
erejére támaszkodott az EDS. 
(Amíg ugyanis :végigfutottak 
a szervezési folyamatok kül- 
földön, a hazai cég szakmai és 
tőkeerejével előre tudott 
haladni a közös ügyben). 
Természetesen a későbbi 
alvállalkozókkal és beszál- 
lítókkal alakul majd ki a végső 
hazai részvétel. 


Rendőrségi 
szabványosodás? 


Mindhárom győztest talán 
leginkább az foglalkoztatja, 
hogy mennyiben fog része- 
sedni a hatalmas üzletből, 


A győzelem csak 
belépőjegy a 


küzdelemhez 
Interjú Budai Attilával a belügyi 


informatikáról 


pénzügyi és termékvonatko- 
zásban. Érthető, hogy a szer- 
ződéskötéskötés időszakában 
ez nem minden vonatkozás- 
ban kerülhet"a nyilvánosság 
elé. Budai úr azonban ennél 
fontosabb mozzanatra vilá- 
gított rá: 

- Ha nem volna etikátlan 
vagy előnytelen, akkor se 
mehetnék mélyebb részletek- 
be egyelőre - ezek ugyanis 


még nem alakultak ki. A 
szerződéskötési és egyeztető 
folyamatok mögött a rendőr- 
ségi informatika szabványo- 
sodási folyamatai húzódnak 
meg. 


- A Montana telepítette a 
Miniszterelnöki Hivatal rend- 
szerét, amivel a kormányzat 
egyik kimondott célja bizonyos 
szabványok lefektetése volt. 
Eszerint egyes cégek az effajta 
szabványosításban kezdemé- 
nyező szerepet játszanak? 

- Természetesen. Én azon- 
ban nem jelölnék meg egyet- 
len céget, összetettebb a 
dolog. Pintér Sándor, az 
OREK főkapitánya a tenderek 
kiírását illetőleg országosan 
elrendelte a rendszertechni- 
kai követelményeket. Ilyes- 
miket például: adatbázis- 
kezelésben az ORACLE, ope- 
rációs rendszerben a nyílt 
illetve általánosan elterjedt 

szoftverek (1988 utáni POSIX, 
vagyis az IEE 1003.1 szab- 
ványnak megfelelők), kom- 
munikációban az X.25-ös 
jelentik a normát; az utóbbi 
azzal, hogy a várható fejlődés 
értelmében a rendőrségi 
rendszereknek összhangban 
kell állniuk az X.400-assal is. 
Amikor a fejlődésben odáig 
értünk, egységesedett a rend- 
őrség intézményeiben a ka- 
rakterhasználat, éspedig a 
CWI2-es szerint. A tenderben 
viszont (óriási vita után) a 
852-es kódlapot, pontosab- 
ban a tavaly tavasz óta érvé- 
nyes magyar billentyűzet- és 
kódszabványt írtuk elő. A 
BM-intézkedéseket  kor- 
mányhatározat előzte meg. 
Vajon hogyan jutott a BM, a 
kormányzat azokhoz a szak- 
ismeretekhez, amelyekben 
konkrét műszaki adatok és 
trendek jelennek meg, és 
amelyekre szakterületi szab- 
vány épülhet majd? Nyilván- 
való: saját külföldi kitekintése 
mellett mindazon cégekkel 
(közöttük a Montánával) való 
együttműködése során, ame- 
lyek a kormányzati területen 
ténykednek. Hogy tehát ki 
kezdte a szabványosítást? 
Talán a társadalom szükség- 
letei és a műszaki fejlődés. 


— Ha jól értjük, a kapitánysági 
rendszerekre vonatkozó szabvá- 
nyok még nincsenek készen. Mi 
várható? 

- A tenderkiírásban a 
rendszertechnikai feltételeket 
rögzítettük. Ezt viszi tovább a 
standardizálás; a mintarend- 
szerek működésének tapasz- 
talatait szakértő-teameknek 
kell értékelniük, majd az 
OREK és a győztesek képvi- 
selőiből álló döntési fórum- 


(Folytatás a 7. oldalon ) 


INTERJÚ 


A kedves Olvasó 


is bizonyára jól érezte magát a kellemesen langyos, 
már-már tavaszias januári napokban. Nos, velünk annyi 
szép és jó dolog történt a megelőző hetekben, hogy már a 
napsütést és a kétszámjegyű plusszokat is magától értetődő 
dolognak tartottuk, holott egy magára valamit is adó 
januártól inkább a kétszámjegyű mínuszok lennének 
elvárhatók. Lehet persze, hogy a langyos januári napokban 
az átdolgozott forró nyári éjszakák jutalmaként részesített 
bennünket az Időjárásfelelős, aki ezek szerint élénken 
figyeli és szívén viseli a magyar rendőrség munkáját is. 


Merthogy a rendőrségen kezdődött az egész, még a 
nyáron és Szegeden, ahol jónéhány meleg éjszakát töltöttek 
el munkatársaink. Persze nem vizsgálati fogságban, amint 
a velük lévő számítógépek sem lefoglalt bűnjelek voltak. 
Hanem dolgoztak keményen, és a szorgos munka elnyerte 
jutalmát: a próbarendszerek értékelése után a Montana- 
EDS páros (két további pályázóval, az Olivetti-vel és a 
Data General-lal megosztva) elnyerte a rendőrség 
számítógépes informatikai rendszerének kialakítására 
meghirdetett tendert, mely a következő évek egyik 
legnagyobb ilyen jellegű beruházása Magyarországon. Az 
eredményhirdetés az újév küszöbén december 30-án volt, és 
mondanunk sem kell, hogy igen vidáman szilveszte- 
reztünk! 


Már csak azért is, mert közvetlen karácsony előtt 
sikerült kiházasítanunk egyik lányunkat a Montana 
Telecom Kft-t is. A lányos szülők jól tudják, hogy micsoda 
örömet és megkönnyebbülést jelent ez, különösen ha a 
vőlegény szép szál, erős legény és nem csupán a mi 
hozományunkra pályázik, hanem ő is tele bőrönddel és főleg 
bankszámlával érkezik az új, közös otthonba. Márpedig az 
amerikai SFMT Inc. ilyen legény és az általa hozott tőke 
segítségével minden reményünk megvan arra, hogy az 
elnyert tenderek után ne csupán újabb ,lavórokat" 
telepíhessünk szerte az országban, hanem megteremt- 
hessük az ilyen nagy számú állomás üzemeltetéséhez már 
igencsak szükségessé vált ,hub"-ot is. 


S ha az elmondottakhoz még azt is hozzátesszük, hogy 
január első napjaiban újabb gyeremekünk született, a 
számítógépes rendszerek rejtjeles adatvédelmével fog- 
lalkozó Montana Kriptológia Kft. ,személyében", akkor 
múlt évi mérlegünk számait citálni talán már fölösleges is 
lenne ahhoz, hogy láthassa mindenki: ez az év számunkra 
igazán kellemesen indult. 


Melyhez hasonló folytatást kívánunk magunknak és 
minden kedves olvasónknak egyaránt. 


u 


Boldog új évet kívánok ! 
- mondta Valenta László 
rendőr ezredes, az ORFK 
főigazgatója 1993. decem- 
ber 30-án a kapitánysági 
tender eredményhirdeté- 
sének befejezéseként. A 
Montana és partnere az 
EDS (Electronic Data Sys- 
tem Corporation) szemé- 
ben ez nem csak szokásos 
év végi udvariasságnak 
tűnt, mivel a páros a Data 
General és az Olivetti 
mellett a három győztes 
egyike lett ! Ez azt jelenti, 
hogy részt vállalnak kb. 
150 rendőrkapitányság in- 
formatikai rendszerének 
kialakításában, mely az 
elkövetkező évek egyik 
legnagyobb project-je. 

De kezdjük talán időrend- 
ben. Már 1992-ben hallani 
lehetett, hogy a rendőrség a 
kapitányságok munkájának 
támogatására nagyszabású 
informatikai fejlesztésre ké- 
szül. Sokan előre tudni vélték 
a győzteseket, és persze 
megjelentek az önjelöltek is — 
szóval úgy ment minden, 
mint nagy tenderek kiírása- 
kor a világon mindenütt és az 
utóbbi időben már itt Ma- 
gyarországon is. 

Az első bomba azonban 
már a tender kiírásánál rob- 
bant, amikor kiderült, hogy 
az indulás feltételei sokkal 
szigorúbbak a szokásosnál. A 


TENDER 


A rend lelke 


nagyon kemény szakmai és 
pénzügyi elvárások mellett a 
pályázóknak még egy-egy 
mintakapitánysági rendszert 
is kellett telepíteniük, ráadá- 
sul a szokásosnál jóval rövi- 
debb idő alatt és szigorúbb 
műszaki feltételek mellett. 


Egy nagybácsi, aki 
leány 


Nem volt nehéz felismerni, 
hogy ezeknek a feltételeknek 
a Montana egymagában nem 
tud megfelelni. Leginkább 
egy amerikai nagybácsi hi- 
ányzott, akinek a pénzen 
kívül ráadásul még nagy 
szakmai tapasztalata is van. 
Aztán csodák csodájára (és 
némi szervezés, tájékozódás 
eredményeképpen) a nagy- 
bácsi megjelent, mégpedig az 
EDS személyében. Az sem 
zavart bennünket, hogy a 
nagybácsi voltaképpen nőne- 
mű, azaz a GM leányvállalata; 
sokkal fontosabb volt, hogy 
az EDS a világ talán legna- 
gyobb rendszerintegrátor 
cége, forgalma már 1992-ben 
is meghaladta a 8 milliárd 
dollárt. Hatalmas nemzetközi 
tapasztalattal, kitűnő referen- 
ciákkal és project ismerettel 
rendelkezik, de Budapesten 
1993 elején még csak mini- 


mális létszámmal dolgozott. 
A Montanára magyar vi- 
szonylatban mindaz igaz, ami 
az EDS-re nemzetközi vonat- 
kozásban, párosulva megfe- 
lelő kapacitással és a hazai 
terepgyakorlattal. Így a part- 
nerség ideálisnak tűnt mind a 
két fél számára, s hogy egyi- 
künk sem tévedett, azt a 


project lefolyása és ered- 
ménye igazolja. 

A EDS-Montana páros szá- 
mára kijelölt pilot rendszer 
telepítési helye Szeged és 
körzete volt. Mint megtud- 
tuk, rendőri szempontból ez 
az ország egyik legnehezebb 

területe (balkáni tranzitút , a 
háborús Kis-Jugoszlávia, me- 
nekültek, stb.). 


Tanítani is tudni kell 


Kiderült az is, hogy a 
megyei és városi kapitányság 
állományában ugyan kitűnő 
informatikusok vannak, de 
az állomány számítógéppel 
korábban szinte csak akkor 


találkozott, ha az bűncselek- 
mény tárgyát képezte. Hát 
ettől féltünk a legjobban. Az 
ugyanis nem volt vitás, hogy 
a EDS-Montana páros képes 
működő rendszert telepíteni 
-— erre mindkét cég életében 
már volt egy-két példa —, de az 
már ezeket az önbizalom- 
hiányban éppen nem szenve- 
dő cégeket is aggasztotta, 
hogy sikerül-e közel 500 
embert betanítani és géphez 
szoktatni 3-4 hónap alatt, 
miközben itt a nyár és min- 
denki szabadságra készül. 
Ebbe akár bele is bukhatunk — 
gondoltuk az első találkozó 
után. Aztán kiderült, hogy 
kiváló partnerekre akadtunk. 
A vezetők a kedvező munka- 
beosztással lehetővé tették a 
tanulást, rendőrök zöme 
pedig kifejezetten nagy önfe- 
gyelemmel és tudásvággyal 
vett részt az oktatásokon. Az 
órákat alapvetően a helyi 
informatikusok tartották, mi a 
rendőrség számítástechniku- 
sainak a speciális képzésére 
koncentráltunk. A dolog 
pedig sokak nem kis meg- 
lepetésére működött. Az 


ünnepélyes átadáson, 1993. 
augusztus 25-én, már ki- 
zárólag a rendőrség nem 
számítástechnikus alkalma- 
zottai mutatták be a rend- 
szerek használatát. 

Már-már úgy éreztük, hogy 
a rendőrviccek kitalálói talán 
a rendőrök között vannak. 
Ezt az is alátámasztotta, hogy 
az átdolgozott forró nyári 
éjszakák során nagyon sok 
újat hallottunk ... 


A jelen titkai 


A kedves Olvasót nyilván 
azis érdekli, hogy mitis tud ez 
a rendszer. Sajnos ezt a 
megrendelő kérésére nem 
árulhatjuk el. Arra azért 
felhívjuk a tisztességtelen 
autósok figyelmét, hogy Sze- 
ged környékén lopott kocsi- 
val ne furikázzanak, mert az 
igazoltató járőr a hozzá közel 
eső központon keresztül 
hamar ellenőrizni tudja a 
személy és a jármű adatainak 
valódiságát is, és emiatt 
könnyen meglepetés érheti a 
tilosban járókat. 

Reméljük, hogy következő 
számunkban már pontosabb 
és bővebb információval is 
szolgálhatunk. Bizonyos 
azonban, hogy azt, aki ismeri 
a Montana eddigi kormány- 
zati rendszereit, nagy megle- 
petés nem éri majd... 

S hogyan tovább ? 

Erről egyelőre csak előzetes 
elképzeléseink vannak. A 
három nyertes között folynak 
az egyeztetések. Számunkra 
elképzelhető variáció lenne 
az, hogy a mi párosunk, az 
induló nagy project rendszer- 
integrátorának szerepét töltse 
be, hiszen a másik két nyertes 
elsősorban gyártó cég . 

Azt is reméljük, hogy az 
általunk javasolt termékekből 
néhány a végső megoldásban 
is helyet kap és rendőrségi 
szabvánnyá válik. De ez még 
a Boldog Uj Esztendő titka, 
amelyet talán nem is érdemes 
most találgatni. 

En csak azt tudom kívánni 
minden egyes olvasónknak, 
hogy rosszabbul éve soha ne 
kezdődjön, mint nekünk 
most. 


Szajbély György 

TÁVKÖZLÉS 


Elkelt a mátka 


Amikor már minden ren- 
des háztartásban hűlt a 
beigli és búcsút mondott 
életének az utolsó napjait 
kádban eltöltött ponty, a 
Montanások házasodtak. 


Az utolsó 50 órás megsza- 
kítás nélküli tárgyalást köve- 
tően 23-án délután a kará- 
csonyfa alatt írta alá az SFMT 
Inc. és a Montana Holding azt 
a szerződést, amely 7599-os 
tulajdonhoz juttatja az SFEMT- 
ta Montana Telecom Kft-ben. 
A Montana Telecom még 
megalakulása előtt, 1991-ben 
kezdte meg a VSAT techno- 
lógia meghonosítását Ma- 
gyarországon. 

Azt hiszem, minden sze- 
rénység nélkül elmondhat- 
juk, kevés ilyen nagyságú 
befektetés történt privát 
cégbe az újkapitalizmus beve- 
zetése óta. A telekommuni- 


ben a Montana Telecom 
elnyerte a Kelet-Közép-Euró- 
pa legnagyobb priváthálóza- 
tára kiírt versenytárgyalást, és 
2 hónap leforgása alatt 83 
végponttal rendelkező rend- 
szert telepített az SZRT foga- 
dóirodáinak tetejére. Sikeres 
installációkat tudhat magá- 
nak a Külügyminisztérium- 
nál, valamint a Colonia 
Biztosítónál is. 

Egy ekkora rendszer üze- 
meltetése azonban már 
igényli egy magyarországi 
"hub" létesítését, amelyre a 
Montana erejéből nem tellett 
volna. A teljes beruházás 
mértéke meghaladja a 3 millió 
USD-t. 

Ekkor tűnt fel a "vőlegény" 
az SFMT Inc. személyében a 
láthatáron, és rövid 3 hóna- 
pos udvarlás után megkérte, 
majd elnyerte a Montana 
Telecom "kezét". 


IBM-mel történő együtt- 
működés keretében egy 
újabb 24 "Iavórra" vonatkozó 
megállapodás, 115-re növelve 
eddigi végpontjai számát. A 
társaság év végéig további 
150-200 szatellit antenna 
telepítését tervezi. 

Vadász Pál a Montan Hold- 
ing elnökének véleménye 
szerint : "Ez egy kétoldalú 
érdekházasság. Az SFMT 
megveti a lábát Közép-Euró- 
pában, a Montana pedig 
hozzájut a növekedéshez 
szükséges forrásokhoz. Igazi 
szinergia-effektus. Ugy érez- 
zük, a lányunkat jó családba 
házasitottuk ki." 

Az eredményről 1993. 
január 13-án tartott sajtótájé- 
koztatót a két boldog "szülő", 
Montanás szokásoknak meg- 
felelően egy szokatlan, ám 
stílusos helyen az I. kerületi 
házasságkötőteremben. 


A két "örömapa": Louis T. Toth, az SEMT Közép-Európai igazgatója és 
Pesti István, a Montana Telecom Kft. ügyvezető igazgatója 


káció terén pedig egyedülálló 
esemény. A Montanások 
régóta tudták amit mások 
nem hittek, hogy a telekom- 
munikáció tőkeigényes, nem 
igazán magyarországi méretű 
privát vállalakozásnak való 
feladat. Viszont az üzletág 
virágzott, 1993 szeptemberé- 


Az SFMT Inc. amerikai 
pénzügyi befektető cég, mely 
különös figyelmet fordít 
Kelet-Közép-Európa távköz- 
lési piacaira. 

Alig száradt meg a tinta az 
immáron 80 millió forint alap- 
tőkéjű vállalakozás alapító 
szerződésén, tető alá került az 


Isten veletek Montanások, 
isten hozott SFMT-sek! 

Kívánunk nektek sok sikert 
és VSAT szaporulatot! 


Kövér Hedvig 


BEEE Esz etés EST] 
Adatok véd 


Az ilyen rendszerekben 
tárolt adatokhoz való jo- 
gosulatlan hozzáférés, az 
adatok manipulálása, eltulaj- 
donítása, megsemmisítése 
vagy a velük történő vissza- 
élések, illetve egyes progra- 
mok futtatása súlyos károkat 
okozhat és beláthatatlan 
következményei lehetnek 
nemcsak magára a rendszerre 
nézve, hanem azok üzemelte- 
tőire és felhasználóira is. 

A terjedő számítógépes 
bűnözés, a vírusfertőzések is 
egyre nagyobb veszélyt jelen- 
tenek. Az adatok "érzékeny- 
ségüket" tekintve különböző 
titkossági kategóriákba so- 
rolhatók: 

- — állam- és szolgálati titkok; 

- — hivatali és üzleti titkok; 

- . személyiségi jogokat érin- 
tő adatok (privacy). 

Az állam- és szolgálati 
titkok védelmét szabályozó 
előírások kiadása, az elő- 
írások betartásának ellenőr- 
zése az erre felhatalmazott 
állami szervek feladata. Az 
üzleti titkok megőrzése pedig 
minden vállalat, cég, stb saját 
jól felfogott érdeke. 


Törvényileg védve 


Az utóbbi időben előtérbe 
került a személyiségi jogok- 
kal összefüggő adatok (pri- 
vacy) védelme. Ez különös- 
képpen igaz az olyan érzé- 
keny területekre, mint a 
rendőrség, bank- és biztosí- 
tási üzlet, a távközlés, vala- 
mint az alkalmazottak, vagy 
üzletfelek adatainak nyilván- 
tartása. 

Semmi sem bizonyítja job- 
ban a terület rendkívüli 
fontosságat, mint az a tény, 
hogy az ENSZ Emberi Jogok 
Bizottsága megkezdte az 
előkészítő munkálatokat egy 
privacy-védelmi konvenci- 
óról. Jóváhagyták a Számító- 
gépes Személyi Adatállomá- 
nyok Rendezésének Irány- 
elveit (Guidelines for the 
Regulation of Computerized 
Personal Data Files). Érdemes 
megjegyezni, hogy az irány- 
elveket mind az állami, mind 
a magánszféra számítógépes 

KOMMUNIKÁCIÓ 

öörizetben 


A számítógépes rendszerekben hatalmas mennyiségű 


információ tárolható "pillanatra kész" állapotban. Az 
adatok feltételek szerinti visszakeresése, a tárolt adatok 
belső kapcsolatainak megállapítása percek műve, a 
nagy sebességű távközlési csatornák felhasználásával 
pedig az egész világot átfogó rendszerek hozhatók létre. 


adatállományaira alkalmazni 
kell. (A személyes adatok 
védelméről és a közérdekű 
adatok nyilvánosságáról a 
Magyar Köztársaság Ország- 
gyűlése megalkotta az 1992. 
évi LXIII. törvényt.) 


Egy kis kriptológia 


A veszélyforrások kikü- 
szöbölhetők és a törvényi 
előírások betarthatók megfe- 
lelő biztonsági (adatvédelmi) 
rendszer kialakításával. Eh- 
hez nyújtanak kitűnő lehe- 
tőségeket a KryptoKom ter- 
mékek, amelyeket továbbra is 
a Montana forgalmaz az 1993 
decemberében a (Telecom 


Kft-ből önállósult Montana 
Kriptológia Kft kínálataként. 
A KryptoKom termékek az 

adatvédelem széles skáláját 

fogják át: 

- a fizikai védelem területén: 

- . PC-k vagy munkaállomá- 
sok hozzáférés-védelme; 

- — fizikailag védett hardver 
elemek; 

- az algoritmikus védelem 

területén: 

- — felhasználó azonosítás; 

- — hitelesség ellenőrzése; 

- file-ok rejtjelzése; 

- LAN és WAN (beleértve 
az X.25-ös hálózatokat is) 


rejtjeles védelme; 

- a biztonsági rendszer felü- 

gyelete terén: 

- — jogosultsági igazolások 
kiadása és adminisztrá- 
lása; 

- . un. "fekete" és/vagy "fe- 

: hér" listák készítése és 

karbantartása; 

- a rendszerben történt, a 
biztonsággal összefüggő 
események naplózása; 

- . kulcsgenerálás és kulcs- 
gondozás; 

A KryptoKom termékek 
felhasználásával egymásra 
épülő, többszintű biztonsági 
rendszerek hozhatók létre, 
amelyek nagyfokú rugalmas- 
ságuknak köszönhetően 
gyorsan illeszthetők a változó 


felhasználói igényekhez. 

A KryptoKom termékek 
messzemenően figyelembe 
veszik a biztonsági rendsze- 
rekre vonatkozó nemzetközi 
szabványokat, ajánlásokat 
(CCITT, DIN, ISO , IEEE, stb.), 
s ezért könnyen beintegrál- 
hatók a már meglévő számí- 
tástechnikai rendszerekbe. A 
szabványokhoz való teljes 
alkalmazkodás a KryptoKom 
termékek tervezési filozófi- 
ájának legjellegzetesebb 
vonása. 

Az alábbiakban tekintsük át 
a különböző KryptoKom 


termékek főbb jellemzőit. 


SMARTGUARD B 


(adatok rejtjeles védelme 
speciális szoftverekkel) 


- — file-ok on-line és off-line 
rejtjeles védelme (DES, 
RSA algoritmusok); 

- digitális aláírások alkal- 
mazása; 

- — file-ok sértetlenségének 
ellenőrzése; 

- . hozzáférési igazolások 
kiadása MS-DOS alatt, 
IBM AT-n futtatható spe- 
ciális programmal; 

- . felhasználói PC-ken vagy 
munkaállomásokon MS- 
DOS, MS WINDOWS, 
SCO UNIX, vagy OS/2 
alatt futtatható biztonsági 
program teljes felhasz- 
nálói felülettel; 

- . felhasználó azonosítás 
PIN-nel védett smart kár- 
tyákkal, vagy PIN-nel 
rejtjelzett floppykkal; 

- opcióként biztonsági 
hardver (KryptoServer 
hardver úton történő 
rejtjelzési műveletek el- 
végzésére) 


KRYPTOSERVER 


(adatok rejtjeles védelme 
speciális hardverrel) 


- biztonsági hardver, a- 
melyben az "érzékeny" 
műveletek védetten hajt- 
hatók végre; 

- . felnyitás elleni védelem; 

- . DES algoritmus alkalma- 
zása adat- és program- 
file-ok rejtjelzésére; 

- RSA algoritmus felhasz- 
nálása a titkos DES kul- 
csok rejtjelzésére és a 
digitális aláírásokra, vala- 
mint felhasználó azonosí- 
tásra; 

- — valós idejű óra megbízha- 
tó és hiteles "időpecsét" 
készítéséhez; 

- azonosítók, jelszavak, 
jogosultsági táblák táro- 
lása és adminsztrálása, 
hálózati alkalmazások; 

- rugalmas felépítés, rejt- 


jelző algoritmusok kicse- 
rélhetők; 

- . integrált kommunikációs 
port. 


KRYTOGUARD X.25 


(X.25 csatornák rejtjeles 
védelme) 


- — X.25-ös hálózatok rejtjeles 
védelme 

- "fekete" és "fehér" listák 
készítése és karbantar- 
tása; 

- . kriptográfiai protokolok ( 
azonosítás, kulcscsere) 
alkalmazása; 

- . DES és RSA algoritmusok; 
- . a biztonsággal összefüggő 
események naplózása; 

- a log file-ok védett lekér- 
dezése; 

- . felnyitás elleni védelem; 

- 64 Kbit/sec sebességű 
logikai csatornák (egyide- 
jűleg max. 20 lehet érvé- 
nyes); 

- teljes transzparens műkö- 
dés mind a DTE, mind a 
DCE felé; 

- . könnyű beintegrálható- 
ság a már meglévő rend- 
szerekbe. 


ALKALMAZÁSI TERÜLETEK 


- . bankok és pénzintézetek; 

- . kereskedelmi és szállítási 
vállalatok; 

- . egészségügyi intézmé- 
nyek; 

- ügyvédi és közjegyzői 
irodák; 

- személyzeti nyilvántar- 
tások; 

-  távadatátvitel; 

- minden olyan terület, 
ahol személyiségi jogok- 
kal összefüggő adatok 
tárolása és feldolgozása 
folyik. 


Kondákor Tibor 

(Folytatás a 3. oldalról) 


nak kell létrejönnie. A végcél: 
őszre definiálni akarjuk az 
immár tényleges kapitánysá- 
gi alaprendszert, amelynek 
országos telepítésében osz- 
toznak a nyertesek, várha- 
tóan 95-től. 


— Hogyan? 

- Biztos részesedésnek a 
teljes munka egyhatoda te- 
kinthető, ugyanis a tender 
szerint az ötven százalékot 
egyenlően osztjuk el. Fenn 
akarjuk tartani azonban a 
versenyhelyzetet is, vagyis a 
maradék ötven százalékra 
versenyeztetjük a győzte- 
seket. 


— Már a kiírás is definiált egy — 
ezek szerint példajellegű — 
alaprendszert. Hogy áll elő a 
ténylegesen telepítettekből a 
végső megoldás? 

— Először is: a három győz- 
tes mintarendszerénél több is 
megfelelőnek volt tekinthető, 
noha részleteikben különböz- 
tek. Továbbá: a cégek opcio- 
nális ajánlatokkal is előálltak. 
Ezek értékelése még nem 
történt meg. Egyes értékes 
mozzanatok a nyertesek szű- 
kebb körén kívülről is megőr- 
zendők. 


Távlatok 


— Tartós együttműködés for- 
málódik ki a nyertesekkel a 
rendőrségi informatikát illetően. 
Mik lehetnek a tágabb kilátásaik? 

— Természetesen bővebb és 
bővülhet ez a kör, nagyobb 
léptékű a belügyi informatika 
fejlődése, mint amit ez a ten- 
der átfog. Tavaly október 7-én 
Egerben a Belügyminisztéri- 
um és a rendőrség vezetői, 
áttekintvén a rendőrségi 
terület rendszerfejlesztéseit, 
néhány kulcsfontosságú ha- 
tározatot hoztak. Erre a 
tenderre vonatkozott kettő is. 
Az ismertebb mellett: idén az 
első negyedév végére orszá- 
gos bevezetésre "alkalmas 
állapotba kell hozni a rendőr- 
kapitányságok egységes ügy- 
viteli és ügyfeldolgozó fel- 
használói programrendsze- 
rét. A többi közül az egyik már 


INTERJÚ 


megvalósult: üzembe helyez- 
ték az év végén a "legveszé- 
lyesebb bűnözési formák 
felderítését segítő számító- 
gépes rendszert". Azután ez 
év végéig, talán már előbb 
üzembe kell helyezni a fővá- 
rosi és a nagyobb vidéki 
kapitányságokon a közte- 
rületi intézkedéseket szolgáló 
komplex információs rend- 
szert. 


— Ez hol tart? 

— Kísérleti működtetése két 
fővárosi kerületben már meg- 
kezdődött. 


- Mik a további konkrét 
fejlesztések? 

- A szabálysértések adatait 
feldolgozó rendszert fel kell 
készíteni a "közlekedési elő- 
életi pontrendszer" bevezeté- 
sére. Készül az előterjesztés, 
mert ehhez törvénymódosí- 
tásokra van szükség. Ha a 
jogszabályi feltételek is adot- 
tak lesznek, 95 januárjától 
informatikai oldalról beve- 
zethető lesz. 


— Más tenderek is zajlottak... 

- Igen, például az "ügyeleti 
és járőrszolgálat-irányítási 
rendszerre" vonatkozólag. A 
napokban áll üzembe a III. 
kerületben a bevetésirányí- 
tási minta- és oktatórendszer. 


Nem ajándék a 
győzelem 


Mindezek ugyan szinte 
napi aktualitású fejlemények, 
mégis kirajzolják a tágabb 
kereteket. Azok azonban 
nagyobb távlatban a politikai 
és gazdasági helyzet függ- 
vényében változhatnak. Vaj- 
on hogyan készülhet föl erre 
egy cég? 

Budai úr szavaiból kiderült: 
elvontan sehogy. Csakhogy 
például ennek a tendernek a 
nyertesei olyan partnereikké 
váltak, amelyek egymással és 
a rendőrséggel konkrét napi 
kapcsolatban állnak. Ez a 
partnerség nem állapot, ame- 
lyet íme, elértek, és pihen- 
hetnek babérjaikon; hanem 
folyamat, amelyért közösen, 
állandóan meg kell dolgoznia 
minden érintettnek, és a- 
melyben nyilván további 


lehetőségek bontakoznak 
aztán ki. Ennek során minden 
fontos tényezőnek, például a 
műszaki feltételeknek a vál- 
tozásához lehet és kell al- 
kalmazkodni, meg kell találni 
az összhangot a változás és az 
állandóság ellentmondó kö- 
vetelményei között. A nyer- 
tesek: cégek, amelyek 
(együttműködve is) képesek 
és hajlandók erre. Győzel- 
mük: belépőjegy — magára a 
küzdőtérre. 

Van még egy rendkívül 
érdekes eleme a tenderü- 
gyeknek. Óhatatlan, hogy — 
minden üzlet- és sportszerű 
titkosság ellenére — legalábbis 
becslési szinten sok adat 
nyilvánossá válik. Például 
hány rendőrt kell országosan 
kiképezni? Ha 150 kapitány- 
ságon -— mondjuk - 150-150 
rendőrt, az több mint húsz- 
ezer. És így tovább. Száraz 
üzleti adatoknál plasztiku- 
sabban rajzolja ki mindez egy 
kívülálló előtt is cégek kapa- 
citását, tőkeerejét. Mindeköz- 
ben az állampolgár -— tisztán 
az üzletszerű szerveződés 
következtében — a valósághoz 
eléggé közelálló ismeretek- 
hez juthat a saját rendőrsé- 
géről, államgépezetéről. 

Hiszen ez természetes. A 
bűnüldözés, a társadalom- 
szervezés közös ügy. 

Ha biztonságban akarja 
tudni az adatait, akkor 
eláshatja egy kriptába is, 
de... 

A folytatást a vízszintes 
1., a függőleges 7. és a 
függőleges 60. sorokban 
rejtettük el. 

Vízszintes: 


1. A folytatás első része (zárt 
betűk: B, K, L, I). 19. Formára. 
20. Nagy erővel betódul. 21. 
Nem távozó. 22. Mosogató- 
szer-márka. 23. Széchenyi 
István műve. 24. Marokkó 
fővárosa. 26. Gyorsan vála- 
szol. 27. Genfi-... 28. Létezik. 
29. Nobel-díjas osztrák eto- 
lógus (Konrad). 31. Híd an- 
golul. 33. ... az őrzőkhöz 
(Ady). 35. Ajakkerekítéses 
magánhangzó. 36. Igekötő. 
37. Milos Forman filmje. 38. 
Nem erre 40. Támadásra 
bíztatod. 43. Kellemetlenség 
idegen szóval. 44. Római 4-es. 
45. A részeshatárzó egyik 
ragja. 46. Bach mű. 48. 365 
nap. 49. Megkevert náció! 51. 
A Varázshegy írója (Thomas). 
53. ..., a bűvös sárkány. 54. 
Fafajta. 55. Kén, oxigén és 
szén vegyjele. Argentina 


autójele. 57. Aigeuszról elne- 
vezett tenger. 59. Vállalati 
forma. 60. A feszültség mér- 
tékegysége. 62. Hajlított pen- 
géjű rövid kard. 64. Hajke- 
nőcs. 66. Alattomosan go- 
nosz. 68. ... play. 69. Verona 
folyója. 70. Kosztolányi verse. 
72. Olasz névelő. 73. Ibsen 
drámája. 75. A berillium 
vegyjele. 76. Trisztán-részlet! 
77. Nemzetközi mértékrend- 
szer. 79. Labdarúgó-mérkő- 
zés vezetője. 80. Édes mártás. 
82. Névutó. 84. Természetfö- 
lötti lényekről szóló rege. 88. 
Nem egészen síma! 90. Mély 
magánhangzók. 91. Kérdő- 
szócska. 92. Pengetőhang- 
szer. 94. Drégelyt ostromló 
basa. 96. Becézett női név. 97. 
Zene... (rádióműsor). 99. 
Amerikai űrkutatási hatóság. 
102. Magyar színésznő (Mari- 
anna). 104. Kapásnövényt 
ritkít. 106. Állatok lakhelye. 
Függőleges: 


1. Trója, más néven. 2. 
Körülötte kering a Föld. 3. 
Azonos mássalhangzók. 4. 
Régi gyámhatóság. 5. Francia 
fürdő. 6. Szalonnát főz. 7. A 
megfejtés második része (zárt 

betű: L). 8. Puha fém. 9. 
Kétjegyű mássalhangzó. 10. 
Észak-Amerikában pusztító 
forgószél. 11. A távolabbi. 12. 
A Núbiai-sivatag része! 13. 
Folyó és állam az USA-ban. 
14. Az Erőltetett menet költő- 
jének névbetűi. 15. Angol 
hosszmérték. 16. Cseh város. 
17. Olasz kiskocsma. 18. 
Részben elodáz! 19. Isten 
ostora. 25. Az utótag három- 
szorosát jelölő előtag. 28. Ró. 
30. Beethoven III. szimfóniá- 
jának ismert neve. 32. Tüskés 
gyomnövény. 34. Malac igéje. 
35. Páratlan szám. 37. Ilyen 
költő volt Janus Pannonius is. 
39. Visszatérő vers-, illetve 
dallamrészlet. 41. Halak sza- 
porodási módja. 42. Fordított 
kolumbiai autójel. 47. Irányí- 
tószáma: 3725. 50. Párizs híres 
temploma. 52. Sok személy- 
ből álló. 53. Iszik, argó szóval. 
54. Petyhüdtség. 56. Távköz- 
lési eszköz. 58. Nyugati le- 
mezkiadó vállalat. 60. A 
megfejtés harmadik része 
(zárt betűk: A, Z, I, N, G, Ő). 
61. Lián végei! 62. Igen 
németül. 63. Garázs eleje! 65. 
Véradó. 67. Királyi fejdísz. 68. 
Tüzelőanyag. 71. Gyümölcsöt 


tartósít. 74. Görög betű. 78. 
Íme. 79. A magyar ábécé 
harmadik betűje. 80. Kötőszó. 
81. Fejetlenül konok! 83. 
Héber betű. 85. Német ötlet. 
86. Iróeszköz. 87. Európai 
nép. 89. A Tiszába ömlik. 91. 
Csapadék. 93. Becézett angol 
férfinév. 95. Az egyik szófaj. 
98. Ilyen határozó is van. 100. 
Névelő. 101. Narancsdarab! 
103. Szolmizációs hang. 105. 
Fordított kétjegyű betű. 


A megfejtés beküldendő 
a Montana Marketing Kft. 
címére: 1361 Budapest, Pf. 
501. Beküldési határidő: 
1994. március 31. A helyes 
megfejtők között ajándék- 
csomagot sorsolunk ki. 
Októberi számunk he- 
lyes megfejtése: 
Vásárolja meg a Scala 
nevű modulszerű, a gaz- 
dálkodást nyilvántartó 
programot. 
Ajándékcsomagot nyer- 
tek: Jenei Zalán, Budapest, 
Nagy Antal Szolnok, Nagy 
Lajosné, Budapest, Pallós 
László, Kaposvár, Vízi 
László, Jászkarajenő. 
Gratulálunk! 

